Diari Oficial de la Generalitat Valenciana


Sumari del DOGV 6009, del 08-05-2009 (2009/4856)

Informació pública de l'alternativa tècnica al Programa d'Actuació Integrada de la Unitat de Execució PRI Montepinar, d'Orihuela.
---------------------------------------------------------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4856


Data del document
:   21-04-2009

Organisme emissor
:   Ehisa Construcciones y Obras, SA

Tipus de document
:   Informació Pública

Descriptors 

:   * Orihuela
    * pla d'urbanisme
    * empresa privada

Informació pública de l'alternativa tècnica al Programa d'Actuació Integrada de la Unitat de Execució PRI Montepinar, d'Orihuela. [2009/4856]  
Ehisa Construcciones y Obras, SA, amb domicili a Alacant, carretera d'Ocaña, núm. 68, carrer 1, amb CIF P96858004, en compliment dels articles 134.4 de la Llei Urbanística Valenciana i 292 del Reglament d'Ordenació i Gestió Territorial i Urbanística (ROGTU) anuncia la seua intenció de participar en el concurs per a l'adjudicació del Programa d'Actuació Integrada del PRI Montepinar del PGOU d'Orihuela, les bases particulars del qual van ser aprovades pel Ple de l'Ajuntament d'Orihuela el 27 de gener de 2009, i publicades en el Diari Oficial de la Comunitat Valenciana el 20 de febrer de 2009. Les bases generals són les que conté l'annex II del Decret 67/2006.  
L'anunci de licitació va ser remés al Diario Oficial de la Unión Europea amb data 11 de febrer de 2009 i publicat el dia 13 del mateix mes.  
L'instrument urbanístic a desenvolupar és el pla de reforma interior aprovat pel Ple de l'Ajuntament d'Orihuela el 25 de maig de 2004.  
Igualment se li notifica l'obertura del període d'exposició pública pel termini d'un mes. A estos efectes, es troba a disposició de qualsevol interessat, des del dia 28 d'abril de 2009, en la notaria de Juan Vélez Bueno, sítia a Orihuela, carrer del Obispo Rocamora, 27, baixos, 03310, telèfon 308 273 778, la corresponent alternativa tècnica, composta de memòria de programa i projecte d'urbanització.   
La documentació esmentada podrà ser consultada en l'esmentada notaria de dilluns a divendres, de 10.00 a 14.00 hores, així com en l'Ajuntament d'Orihuela des del dia 28 d'abril de 2009, on igualment podrà ser consultada en horari d'atenció al públic, i es podrà obtindre còpia de l'acta notarial de protocol·lització o sol·licitar-ne l'exhibició o en la seu de l'Ajuntament d'Orihuela a fi d'obtindre còpia de la documentació formulada, així com per a presentar al·legacions a l'esmentada documentació.  
El termini d'al·legacions citat s'iniciarà en un mes, a comptar de l'endemà de la publicació del corresponent anunci en el Diari Oficial de la Comunitat Valenciana.  
Es fa constar que prèviament a la publicació d'este anunci, de conformitat amb el que disposa l'article 134 de la LUV, s'ha practicat notificació als titulars cadastrals dels terrenys i als interessats; este edicte valdrà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals que siguen desconeguts, amb ignorat parador o que, intentada esta, no s'haja pogut practicar, segons el que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 296.4 del Decret 67/2006 (ROGTU), i sense perjudici que l'avís als dits titulars s'efectue addicionalment per mitjà de publicació en el Butlletí Oficial de la Província d'Alacant.  
De la mateixa manera, i a l'efecte de la competitivitat i lliure concurrència referits en l'article 168.1.a) de la Llei Urbanística Valenciana, en el mateix termini, les companyies subministradores privades de serveis la previsió dels quals es troba en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què es mostren les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions legals vigents.  
Alacant, 21 d'abril de 2009.- L'apoderat: Ricardo Trigueros Marín.